NETFLIX-ALKUPERÄISSARJA
Ajoin äskettäin taksilla.
Sellaisella keltaisella autolla, joka otetaan, jos ei saa Uberia.
Kysyin kuskilta:
"Milloin minusta tulee oikea newyorkilainen?"
Olen ollut täällä kolme vuotta.
Olen syönyt pretzeleitä kadulla.
Olen nähnyt Saks Fifth Avenuen jouluvalot.
Olen kompuroinut aamuneljältä kotiin baarien mentyä kiinni.
Monta kertaa.
Sanoin: "Opiskelen NYU: ssa, mutta viihdyn täällä tosi hyvin.
Milloin voin sanoa olevani New Yorkista?"
Kiitos.
Kuski katsoi minua peilin kautta.
Hän sanoi: "Se on niin kuin kaikki muukin elämässä.
Se on totta, jos sanot niin ja uskot siihen itse."
Sitä odotellessa laulan erään lempikappaleistani.
Omistan sen kahdelle ystävälleni,
jotka ovat käymässä täällä.
Hellitä, hei hurjapää
On sulla nuoreks jannuks kunnianhimoa
Jos niin fiksu oot
Kerro mikä sua pelottaa
Missä palaa, mihin kiire on?
Sut loppuun polttaa Tää meno armoton
Jos kaikkea teet Sulle päivän tunnit riitä ei
Viime kädessä juttu on näin
Voit elää täysillä Tai elää vanhuutta päin
Ei tällä menolla susta Keski-ikäistäkään tuu
Milloin sä tajuat
Kyllä Wien sua odottaa
Hellitä, ei oo kiire minnekään
Et sä kaikkea voi saada Ennen aikojas
Vaikka romantiikka Ja villi elämä viehättää
Onko sekään mitään elämää
Niin vauhdilla meet Et muusta tiedäkään
Vaikka virheesi huomaat
Et aina huomaa suuntaa oikeaa
On sulla intoa ja ylpeyttä
Vain hullu kaikki toiveensa Voi tyydyttää
Haaveita olla saa Ei kaikista totta tuu
Milloin sä tajuat
Kyllä Wien sua odottaa
Hellitä, hei hurjapää
Luuri pöydälle jätä Nosta kytkintä
Ei haittaa Jos pari päivää tärvääntyy
Milloin sä tajuat
Kyllä Wien sua odottaa
Viime kädessä juttu on näin
Voit elää täysillä Tai elää vanhuutta päin
Ei tällä menolla susta Keski-ikäistäkään tuu
Mikset sä tajua
Kyllä Wien sua odottaa
Milloin sä tajuat
Kyllä Wien sua odottaa
Hyvä, Payton!
Kuunnelkaa. Cold Spring Harbor. Billy Joel oli nero jo ekalla levyllään.
Jos kysytään, milloin hänestä tuli 1900-luvun suurin lauluntekijä,
vastaus on The Stranger.
On muuten tosi kiva, ettet joutunut vankilaan.
Lakimies oli nero.
Sain puoli vuotta kotiarestia ja jouduin vihanhallintakurssille.
Olin Hondurasissa mormonien kaivoprojektissa.
Nyt opiskelen Vassarissa.
Ihan kivaa, vaikka jotkut tytöt ovat tosi militantteja.
Hetkinen. Miten teistä tuli ystäviä?
Tapasimme Vanity Fairin jutun kuvauksissa.
Ai niin. Se kiva artikkeli.
Ei kovin imarteleva minusta, mutta teistä annettiin hyvä kuva.
He muuten siteerasivat minua väärin.
Sama täällä.
Sain ison ennakon kirjasopimuksesta, joten olen elellyt sillä.
INFINITYN ÄÄRETÖN TARINA
On hassua, miten vähän omaa rahaa kuluu.
Saan hirveästi ilmaista tavaraa.
Entä se hullu poikakaverisi?
Se, joka myrkytti minua opossumeilla.
Ricardo on vankilassa.
Hän on vankiteatterissa. He esittävät Guys and Dollsin.
- Se on ihana musikaali. - Niin onkin.
Hän sai Sky Mastersonin roolin. Lupasin mennä katsomaan.
Valehtelin. En aio mennä.
Entä sinä? Onko NYU: ssa opiskelijahallintoa?
Viedään kotiin.
- Puheestasi ei saa selvää. - Anteeksi, että oksensin. Se helpottaa.
- Hyvä. - Joskus vain...
- Hei! - Pahoittelut, James.
Olemme tottuneet tähän. Hän tulee joka ilta kännissä.
Vasen jalka ja oikea.
- No niin. - Anteeksi.
- Nouse istumaan. - Selvä.
- Tiedätkö? - Kuka tuo on?
Kai Z. Hän ei herää mihinkään.
Hyvä.
- Hattu pois. - Kiitos. Se kutittaa.
- Noin. - Kiitos.
Mitä sinulle on tapahtunut?
En tiedä.
Tämä ei ole oikea sävy.
Onhan. Katso pohjasta.
MAC Lustre Politely Pink.
En saa selvää tekstistä. Katso huuliani.
- Niissä ei ole mitään vikaa. - Valehtelet. Niitä ei edes näe.
Ne ovat uponneet naamaani.
Kuin vainajalla.
Olet oikeassa.
Tämä on MAC Lustre Pretty Please. Se on liian valju.
Heitän sen roskiin. Katsotaanpa.
Tässä on Politely Pink.
Kiitos.
En arvannut, että hermostut näin tulevan senaattorin tapaamisesta.
Hän on söötti, mutta olet naimisissa.
Ole vaiti. Onko S5349:stä tietoa?
Hanron ja Connelly ovat mukana. Kuvernööri haluaa sen perjantaiksi.
Voi jestas, minä tärisen.
- Olen suoraan Kultalammesta. - Anna se.
Unohda lakialoite 5349.
Unohda kuvernööri. Hän on mulkku.
Hengitä syvään. Tsemppiä peliin.
Emme tiedä, mistä tässä pelataan. Miksi hän tuli?
Miksi nuori senaattori Texasista haluaa tavata -
New Yorkin senaatin enemmistöryhmän johtajan?
Imaise.
En tiedä, mutta olen hiton utelias.
Upeat huulet. Siirry sivuun, Brigitte Bardot.
Emme tiedä tapaamisen syytä, mutta aavistan,
että eriävät mielipiteenne tapauksesta Roe vs. Wade -
voivat olla iso elefantti, joka pieree huoneen nurkassa.
Jos hän ottaa Roen puheeksi, moitin häntä kampanjasta.
Hän puhui kuin oikeistolainen.
Sanoi, että Roe vs. Wade ratkaistiin väärin.
Republikaanit alkoivat väittää niin 10 vuotta myöhemmin tajuttuaan,
ettei perustuslakia muuteta.
Koska 70 % väestöstä kannattaa lisääntymisoikeuksia.
Niin, tai toivotaan, ettei se tule puheeksi,
tai päätetään, ettemme ota sitä puheeksi.
Osavaltionsenaattori Standish. Kiitos, kun tulitte.
Kiitos. Hauska tavata.
- Senaattori on täällä. - Kiitos.
Anteeksi, odottaisitteko ulkona?
Minun pitää olla paikalla.
Hän kutsui vain osavaltionsenaattorin.
Standish on kylläkin enemmistöryhmän johtaja.
Muuten pelkkä "senaattori", ei "osavaltionsenaattori".
Se kuulostaa piikittelevältä.
Anteeksi. Senaattori puhuu johtajan kanssa kahden, joten...
Anteeksi.
Tiedätkö sanonnan "jokaisen suuren naisen takana on toinen suuri nainen"?
Se nainen olen minä.
En tunne sanontaa. Ei se niin taida mennä.
Sulje höpsö suusi ja kuuntele.
Pomosi on liittovaltionsenaattori Texasista,
ei Kristus eikä poika, jonka immuunijärjestelmä romahtaa,
jos huoneeseen tulee joku, jolla on flunssa.
- Teidän pitää nyt odottaa. - Ei, kuuntelepa.
Tiedätkö, kuka olen? Et.
Olen Hadassah Gold. Dede Standishin kansliapäällikkö -
maankuoren viilenemisestä asti.
Istuin kokouksissa, kun sinä etsit vielä penistäsi.
Voimme jatkaa tätä aivotonta keskustelua,
jonka jälkeen vannon profeetta Elialle tekeväni kaikkeni,
jotta urasi tyssää alkuunsa,
tai avaat oven kuin herrasmies. Kun senaattorisi erottaa sinut -
oltuasi töykeä tällaiselle röyhkeälle daamille,
äläkä luule, etten kerro,
lupaan, että voit tulla minulle töihin.
- Hyvä on. - Kiitos.
Se johtuu kai äitini kasvatuksesta.
Anteeksi, että kyselen. Haluan mennä suoraan asiaan.
Ei se mitään.
Saanko kysyä mielipidettäsi naisen oikeudesta omaan kehoon?
Senaattori taitaa tietää mielipiteeni.
Tarkoitan kai, mitä mieltä olet minun mielipiteestäni naisen oikeudesta.
En kuullut kaikkia kampanjan aikaisia kommenttejasi.
Niistä, jotka kuulin, olen lähes täysin eri mieltä.
Uskon, että 14. lisäys turvaa oikeuden yksityiselämään.
Olen samaa mieltä.
Anteeksi?
Olen Texasin ensimmäinen demokraattisenaattori 25 vuoteen.
Minun täytyi vetää oikeistolinjaa ja sanoa asioita, joihin en usko.
Jos totuus selviää, minun on vaikea tulla valituksi uudelleen Texasissa.
En tavoittelekaan toista kautta.
Minulla on eri virka tähtäimessä.
Kermaa, ei sokeria?
Niin.
Perustan kahdeksan kuukauden päästä selvityskomitean -
presidenttiehdokkuudelleni, vaikka asia on jo selvä.
Asetun ehdolle. Ja aion voittaa.
Mutta -
tarvitsen apuasi.
Mitä apua?
Olet VP-ehdokkaani.
Hetkinen. Olen muuten Hadassah Gold...
Voin voittaa Texasin. Minun pitää voittaa myös New York ja Kalifornia.
Sinä takaat sen.
Anteeksi. Olen osavaltionsenaattori.
New Yorkista, ja ruostevyöhykkeen suosiossa.
Toit Teslan gigatehtaan Buffaloon.
Pystyt tuomaan kaupungin tälle vuosisadalle,
sait mainetta, ja sinulla on kontakteja Wall Streetillä.
Tarvitsen finanssialan luottamuksen.
Olet lainsäädäntöelimen jäsen. Se ei ole hyvä.
Olet poliittinen sisäpiiriläinen, mutta Albanyssa,
et Washingtonissa. Et ole ollut siellä töissä.
Siitä on meille etua.
Olen sanaton. Olen todella otettu.
Entäpä... Olet varhain liikkeellä.
VP-ehdokkaita katsotaan vasta puoluekokouksen alla.
Teen asiat eri tavalla.
Näytän äänestäjille olevani päättäväinen.
Olen valmistautunut.
Olen heti valmiina lähtöön.
Siitä saa hyvää julkisuutta. Kampanjoimme tiiminä.
Liberaali newyorkilainen, jolla on pitkä kokemus,
ja komea, nuori tulisielu, jolla on rohkeita ideoita,
Texasin mahtavasta osavaltiosta.
Emme voi hävitä.
Milloin haluat vastauksen?
Et voi kieltäytyä.
Minun täytyy kysyä, onko mitään syytä,
miksi olisit huono valinta?
Kaikilla on luurankoja kaapissa. Minun pitää tietää, mitä sinulla on.
Jos saan sanoa...
Hauska tutustua muuten. Sanon yhden asian.
Senaattori Standish valitaan pian 13:tta kertaa New Yorkin senaattiin.
Hänellä ei ole ollut haastajaa kolmissa vaaleissa.
Republikaanit eivät aseta ehdokasta,
koska kukaan ei ole löytänyt lokaa tästä naisesta tai hänen perheestään.
Senaattori, minä takaan sen.
Dede Standish on putipuhdas.
No, rouva senaattori.
Mitäs sanot?
Tehdäänkö historiaa?
Kiinni veti.
Mikä varapresidentin puolison titteli on? Toinen rouva?
Niin kai.
Mikä minä sitten olen?
Toinen herra?
Toinen kundi?
Ei se ole vielä varmaa.
Hänen pitää saada ehdokkuus.
Sitä ennen voi tapahtua vaikka mitä.
Totta.
Kyllä hän saa sen.
Luulin, etten innostu enää politiikasta.
Hallinnointi innostaa vielä.
Kampanjointi on ollut vuosikaudet niin helppoa.
Mutta nyt pyrin -
varapresidentiksi!
Askeleen päässä maailman tärkeimmästä virasta.
Ensimmäinen nais-VP.
Siitä kampanjasta voin innostua.
Eikä kyse ole vain vallasta.
Tekisin historiaa.
Naishistoriaa.
Ansaitset sen, kulta.
Olette niin hyviä minulle.
Miten aiot varmistaa, ettei tämä paljastu?
Kolmen kimppamme?
Se on pysynyt pian 10 vuotta salassa.
Koska tunnen Postin kustantajan, ja The Enquirer maksoi vaitiolorahan.
Dede on New Yorkin osavaltion vaikutusvaltaisin henkilö,
mutta silti vain paikallispoliitikko.
Nyt vastapuoli käyttää satojamiljoonia dollareita taustasi tutkimiseen.
Pelkäät, että jätämme sinut.
Olen ainoa, jolla ei ole vihkisormusta.
Myönnän, että kun aloitimme tämän,
olit keino pitää mieheni tyytyväisenä.
En ole tekopyhä.
Mutta hän ei saanut käydä vieraissa. Kuvittele, mikä skandaali.
Otimme sinut kolmanneksi pyöräksi,
mutta tilanne on muuttunut.
Kumpikaan meistä ei osaa kuvitella elämää ilman sinua.
- Kuulut perheeseen, William. - Näin on.
Ja mehän voimme olla "toinen herrapari".
Otetaan askel kerrallaan tässä Tinon jutussa.
Huomenna alkaa suunnittelu. Tänä iltana juhlimme tavallamme.
Ihanalla,
pitkällä -
paholaisen -
kolmiolla.
Etsin Sherry Dougalia.
Anteeksi. McAfee Westbrook, se uusi kampanjatyöntekijä.
Näytän tilat.
Senaattori käy harvoin toimistolla. Ei juuri koskaan.
Eikö senaattori käy kampanjatoimistollaan?
Tuo on kansliapäällikön huone. Sinne ei saa mennä.
Entä nuo?
Oletpa kova kyselemään.
Sinnekään ei saa mennä.
Tässä on huoneesi.
Tuossa on tietokoneesi. Koko äänestäjätietokanta on siinä,
joten älä missään nimessä irrota töpseliä seinästä.
Salasana on "harjoittelija".
Osaathan käyttää Windows 99:ää?
En.
Opit kyllä. Se on sama kuin Windows 95.
Nämä lähetetään 27. piirin 300 000 jäsenelle.
Ota yksi tällainen -
ja kiinnitä se tuohon.
Helppoa. Laitoin yhden valmiiksi.
Vaalit ovat 6. marraskuuta.
Nämä postitetaan lokakuun alussa. Sinulla on aikaa.
Voit vaikka torkkua pöydän alla, kunhan et häiritse ketään.
Vessan avain on pöydälläni.
Pyyhkäise sillä sensoria, niin ovi avautuu.
Siinäkö kaikki?
Se on elektroninen. Ovi avautuu pyyhkäisyllä.
Tarkoitan mainoksia. Onko koko kampanja tässä?
On.
Esivaalit ovat ennen lokakuuta.
Dede Standish ei ole käynyt esivaalia 20 vuoteen.
Hänellä ei ole haastajaa vaaleissakaan.
Mainokset lähetetään vain siksi,
että Staples-ketju uhkaa Instaprint-liikettä vaalipiirissä,
ja hän haluaa tukea pienyrityksiä.
Haluan puhua pomollesi.
- Anteeksi? - Hadassah Goldille.
Ei se käy. Voi luoja. Minne sinä menet?
Enpä tiedä. Aika oranssi.
Pysähdy!
Mitä? Ei!
Anteeksi, Hadassah!
Kuka olet?
McAfee Westbrook, uusi kampanjatyöntekijä.
Miksi lopetit?
- Mikä nimesi oli? - McAfee Westbrook.
Ai sinulla on sukunimi etunimenä.
Ärsyttävää.
En valinnut nimeäni.
Ensimmäinen pojanpoikani syntyi juuri. Arvaa, mikä nimeksi tuli.
Jagger. Hän oli sylissäni, kun he kertoivat.
Olin heittää hänet ikkunasta ulos. En heittänyt. Se olisi rikos.
Miksi tulit kysymättä sisään?
Kerron itsestäni. Valmistuin juuri Columbiasta -
pääaineina politiikan tutkimus ja tilastotiede.
- Ei kiinnosta. - Valmistuin kolmessa vuodessa.
Nukuin neljä tuntia yössä enkä käynyt missään.
Ei kiinnosta. Oma vikasi. Minkä ihmeen takia?
Halusin töihin Standishille.
Hän on upea nainen ja poliitikko. Mullisti osavaltiohallinnon.
Työttömyys on korkea, mutta se on hyvä merkki.
Työmarkkinoilta pudonneet palaavat työväestöön.
Lopeta! Puhut aivan liian nopeasti.
Tämä ei ole 2000-luvun kampanja.
- Kampanja? - Ei edes 1900-luvun kampanja.
- Kampanja? - Tämä on 1700-luvun kampanja.
No niin. Minäpä selitän.
Älä puhu paskaa.
Kukaan ei halua töihin osavaltionsenaattorille.
Haluat Hilliin tai Valkoiseen taloon. Tämä työ on astinkivi.
En selittänyt loppuun.
Anna minun selittää vielä sinulle.
Meillä ei ole monen miljoonan kampanjaa, koska emme tarvitse sellaista.
Dede Standishilla ei ole ollut aikoihin haastajaa.
Miksi hänellä ei ole haastajaa?
Koska hänellä on jo näyttöä, joka vakuuttaa äänestäjät.
Mihin näyttö perustuu?
Siihen, että keskityimme hallinnointiin emmekä kampanjointiin,
jolloin kampanjalle ei ole tarvetta.
Se on sellainen zen-buddhalaisten muna-kanajuttu.
Minua ei kiinnosta mielipiteesi,
minkä hienon koulun kävit tai montaako poikaa jätit panematta.
Riittää, että läpäisit -
osoitetarran kiinnityskurssin.
Saat palata tekemään työtä, johon sinut palkattiin ja määrättiin.
Saat siitä hyvästä erinomaisen suosituksen -
seuraavaan paikkaasi Washingtonissa,
joka on epäilemättä lobbausfirma K Streetillä.
Ole hyvä ja poistu äläkä koskaan puhu kuulteni.
Menikö perille?
Hyvä.
Mari, sinun pitää tehdä jotain näille kynsille. Niissä on uurteet.
Täytä ne tai jotain.
Miksi olet hereillä? Pänttäätkö koko yön?
En halunnut, että luet tämän yksin.
Kutsu Alicen häihin.
Sulhasen nimi on Thad.
Kuka Thad?
Ilmeisesti Alicen tuleva aviomies.
En tiennyt, että hänellä on joku.
- Milloin puhuitte viimeksi? - En muista. Siitä on aikaa.
Vuosi tai kaksi. Siitä on kauan.
Puhuminen pahensi asiaa.
- Onko tämä kaunokirjoitettu käsin? - Uskoisin niin.
Mokasin kaiken elämässäni.
Kunnianhimoni myrkytti jokaisen päätökseni.
Valitsin Infinityn VP: ksi,
salasin Dustyn valheet, erosin Alicesta.
Sinä päivänä Riverin luona...
Kun hän tappoi itsensä?
Olin tosi vihainen hänelle.
Olin tosi ilkeä.
Keskityin vain itseeni.
Olisi pitänyt -
olla hiljaa ja kerrankin kuunnella.
Aiotko mennä häihin?
Mitä se auttaisi?
Kai Z.
- Oletko hereillä? - Olen tietysti.
En voi nukkua tämän itsesäälin keskellä.
En ole kuullut sinun puhuvan.
Rakastatko häntä vielä?
Rakastan.
Raitistu ja mene tyttösi luo.
Pidän tästä biisistä.
Olet mulkku. Olen esiintynyt siinä paikassa kolme vuotta.
Sinä vain keräät astioita ja välttelet minua.
Pitäisikö tulla laulamaan stemmaa?
Hyvä päätös. Yrität saada Alicen takaisin.
Olen huolissani. Juot liikaa.
Hän on elämäni rakkaus. Olen nyt raitis. Olen herännyt.
Olin tuuliajolla. Nyt minulla on päämäärä.
Sain sen kohokuvioidussa kirjekuoressa.
Kaunokirjoitus oli kaunis.
Tunsin tuskaa, kun näin kutsun. Tunnen nyt kaiken.
Ehkä pidät minut siksi loitolla.
Et tarvitse minua enää.
Mikä sinä olet? Omatuntoni?
Varjosi. Muistathan.
Ai niin. Jang, pimeä puoleni.
Pimeä puolesi, jonka salaat, on tunteva puolesi.
Miksi tunnen nyt kaiken?
En pystynyt ennen tuntemaan mitään.
Koska menetit kunnianhimosi.
Poliitikkona sinulla ei saanut olla omia tunteita.
Ne häiritsivät strategiointia.
Tunsit raivoa, surua tai syyllisyyttä sen mukaan, mitä kampanja vaati.
Pitääkö minun olla häviäjä tunteakseni?
En ole varma.
No... Mitä arvelet?
Että sinun pitää pysähtyä seuraavalla Dunkin Donutsilla -
ja ostaa toinen valtava jääkahvi,
ja tykkään tästä biisistä.
Voisit soittaa hänelle.
Ei. Näitä juttuja ei hoideta sillä tavalla.
Se menee näin. Näen hänet. Hän kysyy: "Miten löysit minut?"
"Tunnen sinut niin hyvin, että tiesin, miltä luennolta tulet.
Etiikka 18: Kiinalainen poliittis-eettinen teoria.
Otit varmasti sen kurssin."
Hän tajuaa, että tunnen hänet paremmin kuin kukaan -
ja meidät on tarkoitettu yhteen.
On parempi, että soitat.
Odotas.
Näen hänet.
Kappas.
No niin. Mene tyttösi luo.
Thad!
Olet ihana. Kiitos.
Häivytään. En halua, että hän huomaa minut.
Payton?
Tulenko...
Minä...
Voi luoja!
Mitä sinä täällä teet? Tai siis... Opiskelet täällä.
Payton, tässä on Thad, sulhaseni.
Kiva tavata. Olen kuullut sinusta.
Vankka ote.
- Menenkö... - Jos ei haittaa.
Älä suotta. Olin menossa tutustumaan Freedom Trailiin.
- Nähdään kohta. - Nähdään. Oli kiva tavata.
Mennäänkö kahville?
Mitä äidillesi kuuluu?
Hyvää. Hän on munkkiluostarissa Bhutanissa Himalajalla -
rakentamassa vuoristoteitä käsin.
Bhutanissa.
Hän kuuli, että bhutanilaiset ovat maailman onnellisin kansa,
ja otti sen haasteena. Hän aikoo tehdä heistä vielä onnellisempia.
Miten sinulla menee?
Hyvin.
James kertoi, että olet alkoholisti.
Mitä? Enkä.
Se on latautunut sana. Mitä se tarkoittaa?
Alkoholiriippuvaista ihmistä.
Hyvä on. En ole.
No, ehkä kausijuoppo kuvaa minua. Jos juon yhden, haluan viisi.
Se ei ole epätavallista eikä merkki ongelmasta.
Se on kouluesimerkki ongelmasta.
En ole juonut viikkoon.
En usko, että juon enää.
Olen muuttunut.
Uskoisitpa minua. Tunnen niin.
Viihdytkö NYU: ssa?
- Miten arvosanat? - Miksi hän?
Anteeksi, mutta hän näyttää mäntiltä.
Älä mene naimisiin.
Miksi sanot noin?
Minä mokasin. Pahasti. Syy on minussa.
Minun olisi pitänyt kääntyä koulun käytävällä.
En olisi saanut suostua eroon.
Häät ovat ensi viikolla.
Tartu käteeni. Karataan.
Hypätään linja-autoon ja aloitetaan alusta.
Miehuuskoe päättyy niin. Jos se on mielestäsi onnellinen loppu,
- katso se uudestaan. - Miksi hän?
Oikeasti?
Koska hän on hyvä ihminen.
Hän sopii minulle. Perheemme tulevat juttuun.
Kolme sanaa puuttuu.
Minä rakastan häntä. Ihan totta.
Et voi rakastaa häntä niin kuin minua.
Sinä et voi rakastaa minua samalla tavalla kuin Thad.
- Ei pidä paikkaansa. - Olen tullut siihen tulokseen,
että rakkauteni sinuun ei ole tervettä.
Se on sairaus, jonka kanssa joutuu elämään.
Meidän ei olisi pitänyt palata yhteen.
En päässyt yli siitä, että petit minut.
Itse menit sänkyyn bestikseni kanssa.
Seksi ei liity uskollisuuteen. Emme ole vanhempiamme.
Mikset kääntynyt katsomaan?
Pyysin yhtä asiaa.
Käänny katsomaan minua käytävällä, niin tiedän, että kaikki on hyvin.
Et kääntynyt.
Miksi?
Suunnitelmasi toimi.
En halunnut kenenkään näkevän tai epäilevän meitä.
Se oli vain politikointia.
Olen tosi pahoillani, mutta kuuntele minua.
Olen muuttunut. Katso.
Minulla on tunteet. Minun piti käydä pohjalla.
Ajatus menettämisestäsi oli pohjani.
Nyt tiedän, että se oli lahja, koska sain tunteet.
Kun palaamme yhteen ja kokoan itseni, pystyn yhä tuntemaan.
On ihana nähdä sinut emotionaalisesti terveenä.
Mutta en voi. En karkaa neljän miljoonan dollarin häistä.
Vanhempani hylkäisivät minut, ja särkisin ihanan pojan sydämen.
- Lopeta. - Lopeta itse.
Älä syyllistä minua, kun kaikki on sinun syytäsi.
Kaikki olisi voinut olla toisin.
- Nyt on myöhäistä. - Ei ole.
Kyllä on.
Menen Thadin kanssa naimisiin. Olen pahoillani.
Rakastan sinua aina.
Alice.
Ehkä meillä voisi olla suhde.
Hei, Payton.
- Mitä sinä täällä teet? - Meillä on ehdotus.
Reagoin ensin samalla tavalla.
Kyseessä on osavaltion vaikutusvaltaisin nainen.
Hän on rakentanut 30 vuotta suhteita mediaan,
ay-väkeen ja yhdistyksiin ja tehnyt lehmänkauppoja firmojen kanssa.
Hänellä on papit, rabbit ja imaamit puolellaan.
Hän on lyömätön. Ymmärrän, miksei häntä enää haasteta.
Se olisi älytöntä.
Mutta sitten kerroin kampanjasta.
Kampanjaa ei ole. Vain iso, tyhjä toimisto.
Huippuohjelmisto on vessan avain.
- Windows 99. - He ovat laiskoja ja ylimielisiä.
Hän voisi hävitä.
Ei tavalliselle vastustajalle. Nuorelle, nälkäiselle,
teknologiaa käyttävälle kampanjalle.
Ainutlaatuiselle ehdokkaalle.
Toitteko vaahtokarkkeja?
Nuotiolla paistettavaksi.
- Oletko humalassa? - Mitä? Olen ollut raittiina.
- Kohta kaksi viikkoa. - Onneksi olkoon.
Kiitos.
- Täällä ei ole nuotiota. - Aivan.
Etsimäänne ehdokasta ei enää ole.
Tuli ei enää pala minussa. Jätin politiikan.
Etkö tajua, että juot, hoilaat ja vikiset juuri sen takia?
Se tuli on sisimpäsi. Olet poliitikko, loistava sellainen.
Olet airoton ilman kampanjaa.
Ehkä, mutta pyydätte minua Titaniciin.
Kisa on voitettavissa. Voimme todistaa sen.
Tarvitsemme yhden hyvän aiheen.
MTA: lle nauretaan maailmalla.
Se on surkein joukkoliikennejärjestelmä.
Arvaa, kuka johtaa määrärahakomiteaa, joka vastaa maanalaisen rahoituksesta.
Sama henkilö, josta voisi tulla sen helvetin kasvot.
Sinun ei tarvitse mollata hänen koko uraansa.
Murskaa hänet yhdellä ihmisläheisellä, markkinoitavalla aiheella.
Peruspolitiikkaa.
Kiitos yrityksestä. Olette mahtavia ystäviä.
Rakastan teitä, mutta jätän väliin.
Harkitse muutama päivä.
Hyvä on, mutta vastaukseni ei muutu.
Sitä kisaa ei voi voittaa, enkä voittaisi mitään muutakaan.
Olen kiitollinen, että uskotte minuun vieläkin.
En vain itse usko.
No niin, Johnny. Tänään näytän sinulle.
Tiedät, mitä pitää tehdä.
Mitkä olivat Wollstonecraftin pääargumentit?
Yksi: naisten piti päästä lääketieteen ja politiikan aloille.
Huomatkaa, että vuonna 1792 -
vain 3 % Englannin ja Walesin väestöstä sai äänestää.
Oletko tosissasi?
Totta hitossa. Tulen heti.
...seksiä ennen avioliittoa, ehkäpä miestenkin pitäisi.
Kolme: tyttöjen ja poikien yhteisopetus.
En pidä äänensävystäsi, nuori neiti.
Minulla on paljon luettu mammablogi. Haluan puhua esimiehellesi.
Et halua puhua esimiehelle, koska hän on mulkku.
Todd sanoisi samaa kuin minä. Et voi palauttaa syömääsi ruokaa.
Odota hetki.
Haloo.
Niinkö?
Olen messissä.
Kerron ensin yhden asian.
Haloo. Hei.
En voi nyt jutella.
Kulta, istu aloillasi.
Hän mitä?
Oikeasti?
Kulta, musiikki soi jo.
Nyt mennään.
Soitan myöhemmin.
Payton pyrkii osavaltion senaattiin.
Voi jessus, mikä muna-aivo. Onneksi hänestä päästiin eroon.
Niinpä.
Oletko valmis?
- Hyvä kirkkoväki... - Anteeksi. Lykätään tätä.
- Alice, älä mene! - Kulta, mitä sinä teet?
Ehkä hänellä on vessahätä.
- Alice! - Mitä sinä teet?
Hei!
Vie minut New Yorkiin.
Kevytkokis.
Sinut ylennettiin blokkarista.
Kauanko olet ollut juomatta?
- Viisitoista päivää. - Hienoa.
Olen odottanut tätä hetkeä. Että saat koottua itsesi.
Pitäisikö minun asettua ehdolle?
Standishia vastaan? Rohkea veto.
Pikemminkin tyhmänrohkea.
MTA on retuperällä, mutta se ei riitä.
Yksi mehukas heikkous, jota voisimme hyödyntää,
voisi riittää, mutta meillä pitäisi olla täydellinen kampanja ja tuuria.
Hän on voittamaton.
Eli jos voitat hänet, olet taas matkalla kohti presidenttiyttä.
- Minua pelottaa. - Häviäminenkö?
Älä pelkää.
Häviössä on enemmän kunniaa kuin hukatussa tilaisuudessa.
Pelkäänkin jotain muuta.
Minusta on mukava tuntea.
Se tekee kipeää, mutta pidän siitä ja pelkään, että jos kampanjoin,
tunteeni katoavat taas.
No,
kohtaloa ei ole olemassa.
On vain kaltaisiasi miehiä, jotka vastaavat maailman kutsuun.
Anteeksi, että kesti. Makutiiviste piti vaihtaa.
Kiitos.
Tämä on interventio. Eikö olekin?
Sanoin jo, että lopetin juomisen. Haistakaa vaikka. Join kokista.
Asetut ehdolle, ja me autamme.
Kuulkaa... Onko tuo morsiuspukusi?
Et kai karannut häistäsi?
Se on toinen keskustelu,
mutta karkasin.
Olemme valmiita panemaan elämämme paussille.
Se on...
Kiitos.
Hienoa, jos voimme aloittaa alusta.
Kuunnelkaa. Ette ajattele järkevästi.
Kuuntele.
Tämä on kohtalosi.
Tällaisia tilaisuuksia tulee vain kerran. Ymmärrätkö?
Meistä kaikista on tuntunut, että elämästä puuttuu jotain.
Jokin, johon voimme uskoa.
Yritä edes. Et anna itsellesi anteeksi, jos et yritä.
Miten sanoisin?
Tuntuu tosi hienolta, että olette kaikki täällä.
Ymmärrän kyllä, mitä sanotte,
mutta en lähde kisaan, jota en voi voittaa,
enkä todellakaan voittaisi.
Dede Standish istuu 12. kauttaan, ja hänellä on puoluekoneiston tuki.
Astrid, kerro hänelle.
Jessus!
Dede Standish elää kolmen avioliitossa.
Että mitä?
Olin töissä lihasdystrofiayhdistyksen gaalassa ja näin sen itse.
Hyvät naiset ja herrat, senaattori Dede Standish.
Senaattori Dede Standish on kolmen kimpassa.
Kohtaloa ei ole olemassa.
On vain kaltaisiasi miehiä, jotka vastaavat maailman kutsuun.
Hyvä on.
Tehdään se.
HDMI 3, mikä piru se on? Haluan tavallisen tv: n.
Siinä tapauksessa kysyn,
miksi kuulen siitä vasta nyt?
En halua iTunesia!
Saamme ihmisen Kuuhun, mutta emme tv: tä, jonka saa päälle.
Missä se harjoittelija on?
Ymmärrän, Richard. Etsimme sitä juuri.
- Kokeile New York 10:tä. - Millä kanavalla se on?
- Kanavalla 10. - Ai, selvä.
Neljän vuoden aikana -
viivästykset maanalaisessa ovat kolminkertaistuneet.
Ne aiheuttavat päivässä yli miljoonan dollarin tulonmenetyksen.
Poika on vasta sikiö.
Miljoona dollaria, joka on pois tavallisilta newyorkilaisilta.
Satojatuhansia verotuloa,
jota ei voi käyttää poliisiin tai palokuntaan,
puhtaanapitoon tai päivähoito-ohjelmiin, joita newyorkilaiset tarvitsevat.
Missä paikallisjohtajat ovat?
Miksi senaattori Standish ei ole reagoinut kriisiin?
Siksikö, että Standish ei matkusta maanalaisella?
Hänen ei tarvitse hermoilla, ehtiikö hän ajoissa,
koska hän matkustaa limusiinilla.
Ehkä hän luulee siksi voivansa ratkaista ongelman rahalla.
35 miljardin edestä väliaikaiskorjauksia,
jotka ovat valmistuessaan hyödyttömiä eivätkä ratkaise ongelmaa.
Se on ongelman laastarointia.
35 miljardia dollaria.
Siinä on kallis laastari, ystävät.
Emme kestä kahta lisävuotta huonoa hallintoa.
Asumme maailman upeimmassa kaupungissa.
Me ansaitsemme parempaa.
Ansaitsette johtajat, jotka haastavat Albanyn rahaväen -
ja sanovat, että nyt riittää.
Tulkaa mukaan tähän ratkaisujen vallankumoukseen -
kehittämään järkeviä ratkaisuja newyorkilaisten arkeen.
Tehdään tästä kaupungista taas toimiva.
Palautetaan New York raiteilleen.
Kiitos ja Jumalan siunausta.
Pitäisikö meidän huolestua?
Huolestua? Ei.
Tästä tulee hauskaa.
Syömme hänet elävältä.
Tekstitys: Suvi Niemelä